तभी अचानक किसी की नजर राजा की कटी हुई उंगली पर पड़ी और वह जोर से चिल्लाया ठहरो! ठहरो! यह व्यक्ति अंग-भंग वाला है और अंग-भंग वाले व्यक्ति की बलि नहीं ली जाती है। राजा को तुरंत छोड़ दिया गया। जैसे-तैसे करके राजा अपने दरबार में पहुंचा और सबसे पहले जेल में डाले हुए अपने मंत्री को बुलवाया और उसे न केवल धन्यवाद दिया बल्कि खूब उपहार भी दिए। लेकिन राजा ने उससे पूछा कि मेरी उंगली कटी तो यह अच्छा हुआ लेकिन आपका जेल में डाला जाना कैसे अच्छा हुआ। राजा से ऐसा सुनकर मंत्री बोला- ‘हे राजन! यह भी अच्छा ही हुआ।’ क्योंकि आप मुझे जेल में नहीं डालते तो मुझे भी आप अपने साथ ले जाते और चूंकि आपका अंग-भंग था, इसलिए आप बच गए, लेकिन वे लोग मुझे बलि के लिए पकड़ लेते क्योंकि मैं अंग-भंग नहीं था। अब तो राजा ने उस मंत्री को अपना प्रधान सलाहकार रख लिया और अपने आपसे कहा कि जो होता है वह अच्छा ही होता है।